รักษาความสัมพันธ์ เข้าหาผู้หญิง พบปะเลสเบี้ยนคนอื่นๆ
แนวคิดเรื่องการเดตใครสักคนก็คือเพื่อดูว่าคุณสองคนใช่สำหรับกันและกันหรือเปล่า การแกล้งเป็นในสิ่งที่คุณไม่ได้เป็นไม่เพียงแต่เป็นอุปสรรคต่อกระบวนการนี้เท่านั้น แต่ยังนำไปสู่ปัญหาในภายหลังด้วย ถ้านี่เป็นครั้งแรกที่คุณเดตผู้หญิงหรือถ้าคุณไม่แน่ใจในรสนิยมของตัวเอง ให้บอกเขาไป ถ้าคุณปิดบังเรื่องที่คุณเป็นเลสเบี้ยนกับคนในครอบครัว เพื่อนร่วมงาน หรือเพื่อนๆ ให้คุยกันเมื่อมันชัดเจนแล้วว่าอาจมีการพัฒนาความสัมพันธ์ ไม่ใช่ทุกคนที่จะเต็มใจเป็นหนูทดลองให้คุณหรือให้คุณแนะนำเขาว่าเป็น "แค่เพื่อน" กับพ่อแม่ ถึงการปิดประตูความสัมพันธ์จะยากแค่ไหน แต่ถ้าปล่อยไว้ไม่ยอมพูดไปจะยิ่งเจ็บปวดกว่านี้  เช่นเดียวกัน ถ้าคุณเปิดเผยตัวเองมาหลายปีแล้วแต่คู่เดตของคุณเก็บเรื่องนี้ไว้เป็นเรื่องส่วนตัวมากกว่า ให้คุยกับเธอ เรียนรู้พื้นที่ปลอดภัยของกันและกันตั้งแต่เนิ่นๆ พูดคุยเรื่องที่คุณสนใจและถามถึงความสนใจของเธอ 2–3 เดตแรกนั้นเป็นการสร้างความสัมพันธ์ ถามคำถามตบท้าย ("เธอไปที่นั่นบ่อยแค่ไหน" หรือ "แล้วเธอว่ามันเป็นยังไง") เพื่อให้เธอขยายความบทสนทนา ถ้าเธอดูลังเลที่จะพูด ให้เปลี่ยนไปคุยเรื่องเบาๆ เพื่อไม่ให้เธออึดอัด  อย่าคุยเรื่องส่วนตัวเกินไป ในช่วงแรกๆ การขุดคุ้ยถึงประวัติที่มืดดำหรือการต่อสู้ดิ้นรนกับตัวเองไม่ใช่ความคิดที่ดี เก็บไว้คุยทีหลังตอนที่คุณสองคนผูกมัดกันมากกว่านี้แล้ว อย่าพูดเรื่องความสัมพันธ์ในอดีตตอนไปเดตกันเด็ดขาด การเลี่ยงไม่เอ่ยชื่อถ้าคุณเดตกับเลสเบี้ยนด้วยกันในชุมชนเลสเบี้ยนที่แน่นแฟ้นอาจเป็นเรื่องยาก แต่ก็ไม่ได้ความว่าคู่เดตของคุณจะต้องรู้เรื่องชีวิตเซ็กส์หรือความผูกพันทางอารมณ์ของคุณกับอีกคนหนึ่ง การสื่อสารอย่างซื่อสัตย์เป็นส่วนที่สำคัญที่สุดของความสัมพันธ์ใดๆ ก็แล้วแต่ และจะยิ่งสำคัญมากขึ้นถ้าคนใดคนหนึ่งหรือคุณทั้งคู่ค่อนข้างใหม่ในเรื่องของการเดตกับคนเพศเดียวกัน (หรือการเดตโดยทั่วไป) และอาจจะมีความคาดหวังในเรื่องของสถานการณ์ทางสังคมที่ไม่ชัดเจน แน่นอนว่าประเด็นเรื่องมารยาทเล็กๆ น้อยๆ เช่นใครจะเป็นคนจ่ายค่าอาหารนั้นสร้างความตึงเครียดโดยใช่เหตุ สบายๆ และคุยเรื่องนี้ก่อนจะมองว่าเป็นการดูถูกกันโดยเฉพาะ   อย่าเอากรอบว่าใครต้องรับบทเป็นชาย/หญิงมากกว่ามาเป็นตัวกำหนดความคาดหวัง (แม้ว่ามันจะเข้ากับความสัมพันธ์ของคุณตั้งแต่แรก) คุณไม่ได้กำลังเลียนแบบความสัมพันธ์แบบชายหญิง และไม่ต้องกำหนดบทบาท "ผู้ชาย" และ "ผู้หญิง" ให้กันและกันด้วย ตรงข้ามกับความคิดเหมารวมทั่วไปบางประการ จริงๆ แล้วการมีความสัมพันธ์แบบเปิดนั้นไม่ใช่สิ่งที่พบได้ทั่วไปในหมู่เลสเบี้ยน ก็คือความคาดหวังที่ไม่ตรงกันอาจโผล่มาจากไหนก็ไม่รู้ในความสัมพันธ์ใดๆ ก็แล้วแต่ ถ้าการคบทีละคน (หรือคบทีละหลายคน) สำคัญกับคุณ ให้คุยกันก่อนจะมีใครต้องเจ็บ ถ้าคุณอยากพัฒนาความสัมพันธ์ ให้พยายามทำให้มันสดใหม่อยู่เสมอ ทำกิจกรรมที่น่าตื่นเต้นเมื่อไปเดตยามค่ำคืน คุยกันแบบเปิดใจ และช่วงเวลาเล็กน้อยที่ได้ใกล้ชิดกันนั้นเป็นเหมือนเลือดเนื้อของความสัมพันธ์ ไม่มีมาตรฐานว่าระยะเวลาแค่ไหนหรือต้องไปเดตกันกี่ครั้งถึงจะเรียก "แฟน" ได้ แต่ถ้าคุณทั้งคู่มีความสุขและสนใจที่จะคบหากัน ช่วงเวลานั้นมันจะมาเอง . เป็นเรื่องปกติที่เราจะเขินเวลาเข้าหาคนที่เราชอบ พยายามคิดในแง่ดีและแสดงอัธยาศัยที่ดีให้มากที่สุดไม่ว่าจะเกิดอะไรขึ้น ยิ่งฝึกบ่อยๆ คุณก็จะยิ่งมั่นใจในตัวเองมากขึ้น ทัศนคติที่เข้ากับคนได้ง่ายจะทำให้คุณมีเสน่ห์มากยิ่งขึ้น และทำให้คุณรู้สึกดีขึ้นด้วย  เพื่อนผู้หญิงที่คอยบิวต์ก็อาจจะช่วยได้ถ้าคุณต้องการกำลังใจ แค่อย่าทำตัวสนิทสนมกันมากเกินไปก็พอ ไม่อย่างนั้นผู้หญิงที่อยู่ฝั่งตรงข้ามของห้องเขาจะคิดว่าคุณเป็นแฟนกัน เกมทายว่า "เธอชอบผู้ชายหรือเปล่า" เป็นการเพิ่มความท้าทายในการเดตเลสเบี้ยน การเข้าหาผู้หญิงคนอื่นในพื้นที่ของ LGBT จะช่วยลดความประหม่า โดยเฉพาะอย่างยิ่งถ้าคุณเพิ่งเคยมีประสบการณ์แบบนี้ ถ้าคุณไม่ได้มีอะไรที่ช่วยให้คุณสองคนได้คุยกัน เช่น เพื่อนร่วมกันที่ช่วยแนะนำคุณทั้งคู่ วิธีนี้ควรเป็นขั้นตอนแรก ถ้าเธอสบตาค้างไว้ 2–3 วินาที ยิ้มตอบ หรือมองมาทางคุณบ่อยๆ ให้ถือเป็นคำชวนให้เข้าหาเธอ . คุณไม่จำเป็นต้องมีคำพูดจีบเตรียมไว้ แค่เริ่มต้นบทสนทนาชิวๆ ด้วยการถามว่าเธอมาจากไหนหรือมาทำอะไรที่งานนี้ การจีบอาจจะเป็นเรื่องง่ายๆ ตาม 3 ขั้นตอนต่อไปนี้ :   หันตัวทั้งตัวไปหาเธอ ยิ้ม และสบตาค้างไว้ตอนที่เธอพูด หยอดคำชมเล็กๆ น้อยๆ เป็นบางโอกาส (ดวงตา เครื่องประดับ เรื่องที่เธอบอกคุณแล้วคุณคิดว่ามันเจ๋งดี) ถ้าเธอตอบสนองเป็นอย่างดี ให้เอามือแตะแขนเธอ หรือโน้มตัวไปกระซิบที่ข้างหูของเธอ อย่ากลัวที่จะตีเหล็กตอนร้อน ถ้าเธอคุยกับคุณมา 5–10 นาทีแล้วและดูมีความสุขดี เป็นไปได้ว่าเธออาจจะสนใจคุณ (และเอาจริงๆ นะ ถ้าเกิดว่าเธอชอบผู้ชายขึ้นมา คุณก็จะได้รู้ตั้งแต่เนิ่นๆ) "คงดีถ้าได้โทรคุยกับเธอบ้าง" "ขอเบอร์ได้มั้ย" หรือ "เธออยากไปคาเฟ่ที่อยู่อีกฟากของถนนมั้ย" เป็นคำพูดที่ดีสำหรับการส่งสัญญาณให้รู้ถึงเจตนาของคุณ ถ้าคุณได้เบอร์เธอมาแล้ว ให้โทรหาเธอหลังจากผ่านไปแล้ว 1 หรือ 2 วันแล้วนัดเดตแรกเลย ถ้าคุณอยู่ในพื้นที่ที่เป็นมิตรต่อคนกลุ่ม LGBT ให้หาข้อมูลออนไลน์เพื่อหากิจกรรมสังคมของคนกลุ่ม LGBT ไม่ว่าจะเป็นการเดินขบวนพาเหรด LGBT ค่ำคืนแห่งเลสเบี้ยนที่ผับ ไปจนถึงการพบปะกันทั่วๆ ไป งานเหล่านี้กำจัดความกดดันและความไม่แน่ใจในการพยายามที่จะหาเลสเบี้ยนคนอื่นๆ ในสังคมที่มีคนรักเพศตรงข้ามเป็นคนกระแสหลัก มองหาเลสเบี้ยนคนอื่นๆ ใน www.lineswop.com ในโซเชียลเน็ตเวิร์ก หรือหาจาก Search Engine ทั่วไป  ลองเข้าไปดูข้อมูลในหน้าเพจของสมาคมฟ้าสีรุ้งแห่งประเทศไทย (หญิงรักหญิง) [1]  ถ้าคุณไม่ได้เปิดเผยกับทุกคนในชีวิตว่าคุณเป็นเลสเบี้ยน ลองไปงานที่อยู่ในจังหวัดใกล้ๆ โอกาสที่จะมีใครบังเอิญมาเจอคุณก็จะน้อยลง แม้ว่าเราจะอยากพบปะผู้คนโดยไม่ต้องออกจากบ้านมากแค่ไหน แต่ว่าที่คนรักของคุณเขาคงไม่ทำตามแผนของคุณหรอก คู่รักเลสเบี้ยนหลายคนเจอกันครั้งแรกที่ทีมกีฬาหญิงหรือจากการเป็นอาสาสมัครที่ศูนย์พึ่งพิงสัตว์ แต่คุณไม่จำเป็นต้องจำกัดตัวเองอยู่แค่ในความคิดเหมารวม เข้าร่วมกิจกรรมสังคมหรืองานอดิเรกที่คุณชอบ ความกระตือรือร้นของคุณจะดึงดูดคนที่มีความสนใจเหมือนกันกับคุณ คอนเสิร์ตก็เป็นอีกที่ที่คุณจะได้พบปะเลสเบี้ยนคนอื่นๆ มองหาวงดนตรีที่มีนักดนตรีเป็นคนกลุ่ม LGBT หรือวงที่มีฐานแฟนคลับเป็นเลสเบี้ยนเสียส่วนใหญ่ เรารู้ว่ามันหาได้ยากนัก เพราะฉะนั้นถ้าในบริเวณที่คุณอยู่มีบาร์เลสเบี้ยนล่ะก็ นับว่าโชคดีที่สุด คุณควรจะเตรียมตัวไปเดี๋ยวนี้ หากไม่มี บาร์เกย์ก็ไม่ใช่ตัวเลือกที่แย่เท่าไร แม้ส่วนใหญ่บาร์พวกนี้จะย่อมมีผู้ชายมากกว่า แต่คุณก็อาจจะพบว่าบางบาร์จะจัดคืนแห่งเลสเบี้ยนเป็นประจำด้วย  อย่าพาเพื่อนผู้ชายที่เป็นคนรักเพศตรงข้ามไปที่บาร์เกย์หรือบาร์เลสเบี้ยนด้วย นั้นอาจทำให้พลาดโอกาส ให้คนที่สนใจคุณไม่กล้าเข้ามาหาอย่างน่าเสียดาย เว็บไซต์และแอพฯ หาคู่เป็นที่ที่คนนิยมหาคนรักกันมากๆ เว็บไซต์ที่เป็นที่นิยมได้แก่ :   สำหรับคนที่ใช้ภาษากฤษได้ดีและคนที่อยากหาคู่รักเลสเบี้ยนทั้งคนไทยและต่างชาติ OkCupid Match.com Plenty of Fish และ eHarmony เป็นเว็บไซต์ที่มีชุมชนชาวเลสเบี้ยน และถ้าคุณไม่ได้เป็นเลสเบี้ยนแบบเปิดเผย คุณสามารถใช้ออปชั่นใน OkCupid ซ่อนโปรไฟล์ตัวเองจากคนที่เป็นคนรักเพศตรงข้ามได้ แต่ถ้าใครไม่ถนัดภาษาอังกฤษ www.dating.co.th/เลสเบี้ยนเดทติ้งไซต์ ก็เป็นอีกทางเลือกหนึ่งที่น่าสนใจ  สมาคมฟ้าสีรุ้งแห่งประเทศไทย (หญิงรักหญิง) ก็เป็นอีกที่ที่คุณอาจจะได้พบปะเลสเบี้ยนที่ต้องการมีความสัมพันธ์ที่จริงจัง แชทและหาคู่เลสเบี้ยน – SPICY เป็นแอพฯ หาคู่เลสเบี้ยนที่เรตติ้งดีเช่นเดียวกัน ถ้าคุณเป็นอาสาสมัครในงานของกลุ่มคนเพศทางเลือกและเจอผู้หญิงในฝันของคุณแล้ว ยินดีด้วยนะ คุณโชคดีกว่าคนส่วนใหญ่เลยล่ะ แต่สำหรับคนอื่นๆ ให้มองยาวๆ และสร้างมิตรภาพที่ยั่งยืนกับคนในชุมชนเลสเบี้ยนและไบเซ็กชวลในท้องถิ่น เพราะชุมชนเหล่านี้ไม่ได้เป็นที่รวมตัวของชาวเลสเบี้ยนที่ใหญ่ที่สุดและคุณอาจจะได้เจอหน้าเดิมๆ ในงานต่างๆ ถ้าคุณหัวเราะให้กับเดตแรกแย่ๆ ได้และเข้าอกเข้าใจคนที่กำลังหาคู่อยู่เหมือนกัน คุณก็จะได้ติดต่อกับคนมากขึ้นและพร้อมสำหรับโอกาสที่มากขึ้นด้วย และที่สำคัญไปกว่านั้นก็คือ คุณจะได้เป็นส่วนหนึ่งของชุมชนที่สนับสนุนกันและกัน
เป็นตัวของตัวเอง. เรียนรู้กันและกัน. พูดถึงสิ่งที่คุณคาดหวัง. ทำให้ความสัมพันธ์น่าตื่นเต้นอยู่เสมอ. สร้างความมั่นใจ สบตาและยิ้ม. จีบ ชวนเธอไปเดต. เข้าร่วมงาน LGBT. ใช้เวลากับกิจกรรมสังคมที่คุณชอบให้มากขึ้น. ไปบาร์เลสเบี้ยน. หาคู่ออนไลน์. หาเพื่อนใหม่ในชุมชนเพศทางเลือก.
https://www.wikihow.com/Get-a-Lesbian-Girlfriend https://www.wikihow.com/Get-a-Lesbian-Girlfriend https://www.wikihow.com/Get-a-Lesbian-Girlfriend
Maintaining a Relationship Approaching a Woman Meeting Other Lesbians